**REFERAT fra ÅPENT MØTE i Hillestad bygdekvinnelag 5.februar 2018**

**Om REDESIGN, REPARASJON OG GJENBRUK.**

Anne Berit kunne ønske velkommen til kjente og nye ansikter denne kvelden. Vi var 25 frammøtte som så fram til en aktuell, spennende og kreativ kveld. Før var det å reparere og sy om klær en nødvendighet, nå er det blitt in og «gjenoppdaget» av flere. Før var det ofte stopp på stopp på gamle klær, nå går det mer i omsøm eller helst kalt redesign.

NBK hadde sendt hyggelig mail til Anne Berit som leder, med spørsmål om å få komme på besøk på dette møtet. I anledning Verveukene nå er de interessert i spennende møter i de ulike lagene og ønsket å ta bilder og småsnutter for å bruke på nettet. Dermed kunne Anne Berit også ønske Tove Hopperstad velkommen. Hun fortalte litt og sa at hun ønsket å gå rundt å lære litt og få med seg noen inntrykk av arbeidet.

Det var lagt opp til ulike stasjoner, på flere steder i Bygdestua og i Sanitetsrommet. I Sanitetsrommet vil det også være kafeteria hele kvelden.

4 damer hadde virkelig vært flinke og forberedt og planlagt kvelden. Turid Næss, Astrid Holmen, Ingvild Stormsvik og Marianne Løchen. De hadde laget innholdsrik og flott utstilling av egne plagg og andre produkter og fortalte hva de hadde gjort med stoffene og plaggene. Før vrengte de kåper og skjortekrager når en side var slitt, sukker-sekker ble putevar og duker og også melsekker ble brukt. Voksenklær blir til barneklær og det gjelder å bruke det en har, rester av dyner og håndklær blir til fyll i for eksempel filtetepper. Flere fortalte at de hadde fått interesse for å sy gjennom å lage dukkeklær og barneklær, barnejakka kan bli pute. Gardiner og pynteborder kant bli skjørt og slitt dundyne blir voksipose til barnevogna.

Etter så mye inspirasjon fordelte vi oss på ulike stasjoner og så var det bare å sette i gang. Noen stoppet, andre lappet eller sydde. Andre gikk rundt å så, fikk ideer og lærte teknikker. Innimellom koste vi oss med deilig bakst og drikke og kjøpte lodd. Mange fikk fine og nyttige gevinster etter hvert.

Litt lagssaker til slutt. Referatet fra Julemøtet ble lest opp og alle ble invitert til Botne Bygdekvinnelag sitt møte 8. mars, der bok-inspirator Liv Gade kommer. Anne Berit benyttet også sjansen til å invitere til vårt stormøte i april, om Kunsten å ikke kaste mat, med Thomas Horne. Litt spontant ble det sang til slutt; muligens inspirert av all snøen ute; Jeg snører min sekk og leder takket alle som hadde bidratt og som var der, før vi pratet og holdt på litt til.

 Åse Kristine Guthus

 sekretær